'El teu teatre i el de totes'
01 octubre 2019

## 'El teu teatre i el de totes'01 octubre 2019Última actualització: 14 juliol 2025

![](../gestion/img/_AO_6891-copia.jpg)  
  

El **regidor delegat de Cultura, Nahuel González**, i el **tècnic responsable del Teatre Serrano, Joan Fuster,** han presentat la programació per al darrer trimestre de l’any. Una temporada que estrena també campanya de comunicació per apropar aquest contenidor cultural a la ciutadania, sota el lema _“El teu teatre i el de totes”_.

_“De la programació dels pròxims mesos destaquem diferents aspectes: En primer lloc, el teatre de qualitat i de nivell de diferents estils; les obres de caràcter amateur, que donaran cobertura als artistes locals; les activitats solidàries que hi realitzaran els col·lectius socials de la ciutat; les accions complementàries a les exposicions que s’hi programen des de Cultura (cinema, teatre, música...) i commemoratives com del Dia Mundial de les Biblioteques, la Setmana Literària o Santa Cecília... El Serrano estarà pràcticament obert tots els caps de setmana fins a finals d’any per al gaudi de la ciutadania”,_ ha destacat González.

Així, en **teatre**, destaquen la representació d’una nova versió de “Carmina Burana”, de Crea Dance Company, amb coreografia d’una de les coreògrafes més importants de l’Estat Espanyol, Maria Rovira, i música en directe amb l’Orfeó Universitari de València: quatre solistes, dos pianos i un grup de percussió, més de 100 persones dalt de l’escenari. Serà el dissabte 12 d’octubre, a les 20 hores. També important és la última versió, recentment estrenada, de “Mariana Pineda”, de Azul Producciones Escénicas, amb el suport de Platea-INAEM. El divendres 1 de novembre, a les 20.30 h. O “L’electe”, de l’Horta Teatre, el divendres 15 de novembre...

El **Cine Pot** manté la línia de qualitat i aposta també per pel·lícules que donen suport a efemèrides o activitats culturals, com és el cas de la projecció de “La biblioteca de los libros rechazados”, el 24 d’octubre, a propòsit del Dia de la Biblioteca. O “La banda”, el 21 de novembre, festivitat de Santa Cecília.

**Col·lectius** com ASAEM, de diversitat física, etc, també tenen les seues activitats solidàries.

**L’Escola de Teatre del Serrano** celebra el seu desè aniversari amb la reposició del seu darrer espectacle “Molt soroll per no res”, el 6 d’octubre.

A propòsit de la **Setmana Literària** es representarà, el dimecres 20 novembre, a les 12 h, “_El misteriós assassinat d’Ausiàs March_”, de Crit Teatre, per a alumnat de secundària. I com a cloenda del lliurament dels Premis literaris Ciutat de Gandia, s’hi representarà _“Tirant”_, producció pública de l’Institut Valencià de Cultura i Compañía Nacional de Teatro Clásico. El divendres 22 novembre, a les 20.30 h.

El **Nadal Teatral** ha programat diàriament 5 espectacles dirigits al públic familiar.

**Programació**

Diumenge 6 octubre, 19.30 h

Escola del Teatre Serrano: _Molt soroll per no res_

Dissabte 12 octubre, 20 h

Crea Dance Company: Carmina Burana

Música en directe amb l’Orfeó Universitari de València, quatre solistes, dos pianos i grup de percussió

[https://www.fundacioct.cat/programacio/carmina-burana/](https://www.fundacioct.cat/programacio/carmina-burana/)

Dimarts 15 octubre, sala B, 19 i 22.30 h

Cine Pot: _Un seductor a la francesa_

Distribuidora: DeAPlaneta

[www.deplaneta.com](http://www.deplaneta.com/)

Dimarts 22 octubre, sala B, 19 i 22.30 h

Cine Pot: _El ángel_

Distribuidora: Bteam

[www.bteampictures.es](http://www.bteampictures.es/)

Dijous 24 octubre, sala B, 20.30 h

Cine Pot Especial Dia de la Biblioteca: _La biblioteca de los libros rechazados_

[www.acontracorrientefilms.com](http://www.acontracorrientefilms.com/)

Dimarts 29 octubre, sala B, 19 i 22.30 h

Cine Pot: _The guilty_

Distribuidora: Caramel

[www.caramelfilms.es](http://www.caramelfilms.es/)

Divendres 1 novembre, 20.30 h

Azul Producciones Escénicas: _Mariana Pineda_

Amb el suport de Platea-INAEM

[https://ggdistribucion.com/mariana-pineda-de-federico-garcia-lorca](https://ggdistribucion.com/mariana-pineda-de-federico-garcia-lorca)

Dimarts 5 novembre, sala B, 19 i 22.30 h

Cine Pot: _Perdidos en París_

Distribuidora: Good Films

[www.goodfilms.es](http://www.goodfilms.es/)

Dijous 7 novembre, 20 h

Òpera 2001: _La traviata_

[www.opera2001.net](http://www.opera2001.net/)

Dimarts 12 novembre, sala B, 19 i 22.30 h

Cine Pot: _Las herederas_

Distribuidora: Bteam

[www.bteampictures.es](http://www.bteampictures.es/)

Divendres 15 novembre

L’Horta Teatre: _L’electe_

[http://lhortateatre.com/espectacles/lelecte/](http://lhortateatre.com/espectacles/lelecte/)

Dimarts 19 novembre, sala B, 19 i 22.30 h

Cine Pot: _Las invisibles_

Distribuidora: Vértigo

[www.vertigofilms.es](http://www.vertigofilms.es/)

Dimecres 20 novembre, 12 h

Representació per a secundària amb motiu de la Setmana Literària

Crit Teatre: _El misteriós assassinat d’Ausiàs March_

[https://teatrecrit.com/2019/05/28/lincreible-assassinat-dausias-march/](https://teatrecrit.com/2019/05/28/lincreible-assassinat-dausias-march/)

Dijous 21 novembre, sala B, 20.30 h

Cine Pot Especial Dia de Santa Cecília: _La banda_

[www.super8distribucion.es](http://www.super8distribucion.es/)

Divendres 22 novembre, 20.30 h

Producció pública de l’Institut Valencià de Cultura i Compañía Nacional de Teatro Clásico: _Tirant_

Cloenda del lliurament de Premis Literaris

[https://ivc.gva.es/val/ivc-val/programacio-ivc/teatre-rialto-de-valencia/tirant-20-v](https://ivc.gva.es/val/ivc-val/programacio-ivc/teatre-rialto-de-valencia/tirant-20-v)

Dimarts 26 novembre, sala B, 19 i 22.30 h

Cine Pot: _Keepers, el misterio del faro_

Distribuidora: VerCine

[www.vercine.org](http://www.vercine.org/)

Dimarts 3 desembre, sala B, 19 i 22.30 h

Cine Pot: _Sombra_

Distribuidora: Vértigo

[www.vertigofilms.es](http://www.vertigofilms.es/)

Divendres 6 desembre, 20.30 h

Focus: _Escape room_

[http://www.focus.cat/ca/tea/tour/1282](http://www.focus.cat/ca/tea/tour/1282)

Dimarts 10 desembre, sala B, 19 i 22.30 h

Cine Pot: _Los días que vendrán_

Distribuidora: Avalon

[www.avalon.nu](http://www.avalon.nu/)

Divendres 13 desembre, 20.30 h

El Club de la Risa Woman

Carolina Noriega, Coria Castillo i Sil de Castro

Dimarts 17 desembre, sala B, 19 i 22.30 h

Cine Pot: _El cuento de las comadrejas_

Distribuidora: Syldavia

[www.syldaviacinema.info](http://www.syldaviacinema.info/)

_“Animem la ciutadania a que vinga a gaudir al seu teatre, el de la ciutat. Anem a posar totes les facilitats perquè s’hi trobe a gust”,_ ha conclòs l’edil de Cultura.

**Nou equip d’aire condicionat**

Finalment, el pròxim 18 d’octubre comencen els treballs d’instal·lació del nou equip d’aire condicionat. Amb un pressupost de 180.000 €, s’espera que estiguen finalitzats abans de Nadal. González ha lamentat el retard i ha explicat que el procés ha sigut més lent del desitjat, ja que l’empresa adjudicatària de l’obra no ha pogut acreditar la solvència econòmica i s’ha hagut d’adjudicar a la segona mercantil del concurs públic... _“Cal recordar, que l’any 2017 rescatem la gestió pública del Teatre Serrano i recuperem les instal·lacions amb importants desperfectes. Després d’una fórmula barata i provisional decidim escometre una actuació important, gràcies a la subvenció de la Diputació de València a través del programa SOM. El procés d’adjudicació també ha tingut els seus entrebancs. Per tant, demanem disculpes pel retard i lamentem la mala gestió de la privatització del teatre_ _fa dues legislatures__, ja que el retorn li ha resultat car a la ciutat”_.